NÁVRH 
Vyhláška
Ministerstva práce, sociálnych vecí a rodiny Slovenskej republiky
z ………………… 2026,
ktorou sa  ustanovuje posudzovanie finančných podmienok pre poskytovanie sociálnej služby vo všeobecnom hospodárskom záujme  


Ministerstvo práce, sociálnych vecí a rodiny Slovenskej republiky podľa § 61a ods. 9 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. ..../2026 Z. z. (ďalej len „zákon“) ustanovuje:
§ 1
Oprávnené náklady
Rozsah oprávnených nákladov na poskytovanie sociálnej služby ako služby vo všeobecnom hospodárskom záujme (ďalej len „sociálna služba vo všeobecnom hospodárskom záujme“) a spôsob ich určenia je ustanovený v prílohe č. 1.
§ 2
Spôsob výpočtu nadmernej náhrady
(1) Nadmerná náhrada z verejných zdrojov poskytnutých na príslušný rozpočtový rok na spolufinancovanie sociálnej služby vo všeobecnom hospodárskom záujme (ďalej len „nadmerná náhrada“) vznikne , ak je  kladný rozdiel medzi ziskom vzniknutým pri poskytovaní sociálnej služby vo všeobecnom hospodárskom záujme za príslušný rozpočtový rok a primeraným ziskom pri poskytovaní sociálnej služby vo všeobecnom hospodárskom záujme určeným podľa odseku 4.

(2) Za príslušný rozpočtový rok vznikne zisk pri poskytovaní sociálnej služby vo všeobecnom hospodárskom záujme, ak je kladný rozdiel medzi celkovými príjmami získanými pri poskytovaní tejto sociálnej služby  a v súvislosti s poskytovaním tejto sociálnej služby na príslušný rozpočtový rok a oprávnenými nákladmi na poskytovanie sociálnej služby vo všeobecnom hospodárskom záujme za príslušný rozpočtový rok. 

(3) Celkové príjmy získané pri poskytovaní sociálnej služby vo všeobecnom hospodárskom záujme  a v súvislosti s poskytovaním tejto sociálnej služby na príslušný rozpočtový rok sú súčtom všetkých príjmov získaných pri poskytovaní tejto sociálnej služby a v súvislosti s poskytovaním tejto sociálnej služby na príslušný rozpočtový rok. 
 
(4) Primeraný zisk pri poskytovaní sociálnej služby vo všeobecnom hospodárskom záujme za príslušný rozpočtový rok je suma dosiahnutého zisku za príslušný rozpočtový rok, ktorá nepresahuje .......... percent oprávnených nákladov na poskytovanie tejto sociálnej služby za príslušný rozpočtový rok.

(5) Primeraný zisk za príslušný rozpočtový rok podľa predchádzajúcej vety možno preniesť do nasledujúceho rozpočtového roka; táto suma primeraného zisku bude v nasledujúcom rozpočtovom roku započítaná do celkových  príjmov získaných pri poskytovaní tejto sociálnej služby a v súvislosti s poskytovaním tejto sociálnej služby na tento nasledujúci rozpočtový rok.

 § 3
Náležitosti podkladov o poskytovanej  sociálnej službe vo všeobecnom hospodárskom záujme 

(1) Poskytovateľ sociálnej služby poskytuje Ministerstvu práce, sociálnych vecí a rodiny Slovenskej republiky:
a) návrh rozpočtu poskytovania sociálnej služby vo všeobecnom hospodárskom záujme na príslušný rozpočtový rok podľa § 61a ods. 7 písm. a) prvého bodu zákona,
b) zúčtovanie financovania sociálnej služby vo všeobecnom hospodárskom záujme za príslušný rozpočtový rok  podľa § 61a ods. 7 písm. a) druhého bodu.

(2) Návrh rozpočtu poskytovania sociálnej služby obsahuje náležitosti podľa prílohy 2.

(3) Zúčtovanie financovania sociálnej služby obsahuje náležitosti podľa prílohy 3.

§ 4
Účinnosť
Táto vyhláška nadobúda účinnosť 31. decembra 2026.



















Príloha č. 1 k vyhláške č....../ 2026 Z. z.
Oprávnené náklady na poskytovanie sociálnej služby vo všeobecnom hospodárskom záujme  a spôsob ich určenia  podľa druhu sociálnej služby, formy sociálnej služby a miesta jej poskytovania

Časť I.
Oprávnenými nákladmi na poskytovanie sociálnej služby vo všeobecnom hospodárskom záujme sú:
(1) Mzdové náklady
a) Mzdy, platy vo výške, ktorá zodpovedá maximálnej výške hrubej mesačnej mzdy na zamestnanca prepočítanej na jeden pracovný úväzok podľa Časť II   k tejto prílohe. Vypočítajú sa ako skutočné mzdové náklady na jednotlivých pracovníkov, ktorých výška sa určí podľa jednotlivých druhov sociálnych služieb a foriem sociálnych služieb a miest ich poskytovania, ak poskytovateľ sociálnej služby poskytuje viac druhov sociálnych služieb  foriem sociálnej služby alebo na viacerých miestach ich poskytovania, a ktorých pomerná výška sa dá určiť podľa pomeru práce vykonávanej v jednotlivých druhoch  sociálnej služby a formách sociálnej služby.
b) Príplatky a ostatné osobné vyrovnania vo výške, ktorá zodpovedá  ich minimálnej výške určenej v rámci rozsahu ustanovenom Zákonníkom práce a zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov.
c) Odmeny možno zahrnúť do oprávnených nákladov najviac do výšky dvoch tarifných platov ročne.
d) Na odstupné (nepresahujúce najmenej ustanovenú výšku v § 76 a § 76a Zákonníka práce).
e) Na odchodné (Pri prvom skončení pracovného  pomeru po nadobudnutí nároku na starobný dôchodok podľa príslušných predpisov, nepresahujúce najmenej ustanovenú výšku v § 76 a § 76a Zákonníka práce).
f) [bookmark: _GoBack]Na náhrady (Náhrady príjmu pri dočasnej pracovnej neschopnosti zamestnanca podľa osobitného predpisu)[footnoteRef:1]	. [1:  Zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov.] 

(2) Odmeny zamestnancov mimo pracovného pomeru. Maximálna hodinová odmena sa rovná maximálnej hodinovej sadzbe zo mzdových nákladov porovnateľnej pozície. Náklady na dohody o prácach vykonávaných mimo pracovného pomeru sa nepovažujú za oprávnené, ak sú uzatvorené so zamestnancom poskytovateľa sociálnej služby, ktorý vykonáva prácu v pracovnom pomere.
(3) Poistné a príspevok do poisťovní.
(4) Tuzemské cestovné náhrady, ktoré sa účtujú priebežne na jednotlivé druhy sociálnej služby,  formy sociálnej služby a miesta jej poskytovania na základe presne určeného účelu služobnej cesty v zmysle zákona č. 283/2002 Z. z. o cestovných náhradách, ak súvisia so vzdelávaním zamestnancov v oblasti poskytovania sociálnych služieb a sú preukázané dokladom o absolvovaní vzdelávania.
(5) Náklady na energie, vodu a komunikácie:
a) sa určia na základe presnej spotreby určenej z merača,
b) spotreba v spoločných priestoroch sa určí na základe skutočného priemerného počtu klientov pre jednotlivé druhy sociálnych služieb a formy sociálnej služby, ak sa v zariadení alebo v budove zariadenia poskytuje viac druhov sociálnej služby a foriem sociálnej služby.
(6) Materiál na zabezpečenie prevádzky/na záujmovú činnosť a rozvoj pracovných zručností s klientami.
(7) Výpočtová technika  - pre prevádzku/pre sociálnu rehabilitáciu s klientami.
(8) Telekomunikačná technika.
(9) Prevádzkové stroje, prístroje, zariadenie, technika a náradie – prevádzka/činnosť s klientami.
(10) Všeobecný materiál.
(11) Pracovné odevy, obuv a pracovné pomôcky.
(12) Potraviny.
(13) Softvér, licencie.
(14) Rutinná a štandardná údržba.
(15) Nájomné. 
(16) Poistné budovy, dane a poplatky.
(17) Všeobecné služby dodávateľským spôsobom (napr.: čistenie a prevádzka ČOV, nakladanie s odpadmi, upratovanie, pranie, dezinfekcia, deratizácia, dezinsekcia, revízie a kontroly zariadení, tlmočenie).  
(18) Stravovanie
(19) Odpisy dlhodobého nehmotného majetku a dlhodobého hmotného majetku podľa účtovných predpisov, o ktorom poskytovateľ sociálnej služby účtuje a odpisuje ho ako účtovná jednotka[footnoteRef:2]; odpis hmotného majetku, ktorým sú novoobstarané stavby, byty a nebytové priestory užívané na účely poskytovania sociálnych služieb v zariadeniach sociálnych služieb alebo ich technické zhodnotenie, najviac vo výške obvyklého nájomného, za aké sa v tom čase a na tom mieste prenechávajú do nájmu na dohodnutý účel veci toho istého druhu alebo porovnateľné veci. Pri novopostavených alebo rekonštruovaných zariadeniach sociálnych služieb z nenávratných finančných príspevkov maximálne do výšky odpisov zodpovedajúcich výške spolufinancovania zo zdrojov poskytovateľa sociálnej služby. [2:  Zákon č. 431/2002 Z. z. o účtovníctve v znení neskorších predpisov] 


                            		                            Časť II
Maximálna výška oprávneného mzdového nákladu na zamestnanca podľa pracovnej činnosti prepočítaná na plný pracovný úväzok (FTE) na účely určenia oprávnených nákladov na poskytovanie sociálnej služby  vo všeobecnom hospodárskom záujme.
	Pracovná činnosť
	mesiac/FTE

	administratívny pracovník správy a evidencie majetku
	  2 015,00 € 

	asistent na úseku sociálnej agendy
	  2 015,00 € 

	asistent sociálnej práce
	  2 262,00 € 

	ekonóm
	  2 015,00 € 

	finančný účtovník
	  1 872,00 € 

	hospodár
	  1 768,00 € 

	informátor
	  1 702,00 € 

	inštruktor sociálnej rehabilitácie
	  2 393,50 € 

	krajčírka
	  1 702,00 € 

	kuchár
	  1 702,00 € 

	kurič
	  1 702,00 € 

	liečebný pedagóg
	  3 029,00 € 

	nutričný terapeut (asistent liečebnej výživy)
	  2 267,00 € 

	odborný mzdový účtovník
	  2 015,00 € 

	opatrovateľka/opatrovateľ
	  1 702,00 € 

	osoba zodpovedná za poskytovanie ošetrovateľskej starostlivosti (zmluva so ZP)
	  2 905,00 € 

	personalista – mzdový účtovník
	  2 015,00 € 

	pokladník
	  1 768,00 € 

	pomocná sila v práčovni
	  1 667,00 € 

	pomocnica v kuchyni
	  1 667,00 € 

	pomocný kuchár
	  1 667,00 € 

	pomocný pracovník v zariadení sociálnych služieb
	  1 667,00 € 

	pomocný údržbár
	  1 667,00 € 

	pomocný vychovávateľ
	  1 768,00 € 

	pomocný zamestnanec na opatrovateľskom alebo ošetrovateľskom úseku
	  1 667,00 € 

	pracovník pre záujmovú činnos.
	  2 015,00 € 

	práčka
	  1 667,00 € 

	praktická sestra (asistent)
	  2 106,00 € 

	prevádzkar
	  2 015,00 € 

	psychológ
	  3 393,00 € 

	recepčný
	  1 702,00 € 

	referent ekonomiky práce
	  1 872,00 € 

	referent pre stravovaciu prevádzku
	  1 768,00 € 

	referent správy majetku
	  1 872,00 € 

	riaditeľ
	  3 186,00 € 

	sestra
	  2 627,00 € 

	skladník
	  1 768,00 € 

	sociálny pracovník
	  2 335,00 € 

	šička
	  1 667,00 € 

	špeciálny pedagóg
	  3 029,00 € 

	účtovník
	  1 768,00 € 

	údržbár
	  1 702,00 € 

	upratovačka
	  1 667,00 € 

	vedúci prevádzky
	  1 872,00 € 

	vodič
	  1 768,00 € 

	vrátnik
	  1 702,00 € 

	vychovávateľ
	  3 393,00 € 

	záhradník
	  1 702,00 € 

	vedúci ekonomicko-sociálneho úseku
	  2 393,50 € 

	vedúci sociálno-zdravotného úseku
	  2 627,00 €

	sanitár
	  1 872,00 €

	masér
	  1 702,00 €



Poznámka: 
Maximálne sumy podľa tejto tabuľky sa vzťahujú na zamestnanca s plným pracovným úväzkom; pri kratšom pracovnom úväzku sa maximálna výška oprávneného mzdového nákladu určí pomerne podľa rozsahu pracovného času.
Ak skutočný mzdový náklad zamestnanca presahuje maximálnu výšku podľa tejto tabuľky, do oprávnených nákladov sociálnej služby  vo všeobecnom hospodárskom záujme sa započíta najviac suma podľa tejto tabuľky.
Do oprávnených nákladov  možno zahrnúť len náklady, ktoré sú  preukázateľne nevyhnutné, hospodárne, účelné a priamo súvisia s poskytovaním sociálnej služby  vo všeobecnom hospodárskom záujme,
Spoločné náklady poskytovateľa, ktoré súvisia s poskytovaním viacerých druhov sociálnych služieb, foriem sociálnej služby alebo na viacerých miestach poskytovania sociálnej služby sa rozpočítavajú medzi jednotlivé sociálne služby podľa objektívneho a preukázateľného rozpočítavacieho kľúča, najmä podľa počtu prijímateľov sociálnej služby, počtu zamestnancov alebo rozsahu využívania priestorov.





Príloha č. 2 k vyhláške č...../ 2026 Z. z.
Náležitosti návrhu rozpočtu poskytovania sociálnej služby vo všeobecnom hospodárskom záujme podľa § 61a ods. 7 písm. a) prvého bodu zákona na príslušný rozpočtový rok.
I. Príjmy podľa jednotlivých zdrojov príjmov 
a) z úhrady za sociálnu službu,
b) z úhrady za iné činnosti podľa § 15 ods. 3 zákona,
c) z rozpočtu obce alebo vyššieho územného celku prostredníctvom
1. výkonu svojej pôsobnosti ako zriaďovateľa alebo zakladateľa verejného poskytovateľa sociálnych služieb,
2. finančného príspevku na prevádzku poskytovanej sociálnej služby, ak ide o neverejného poskytovateľa sociálnej služby,
3. finančného príspevku pri odkázanosti fyzickej osoby na pomoc inej fyzickej osoby pri úkonoch sebaobsluhy,
d) zo štátneho rozpočtu
1. zapojením štátom zriadeného verejného poskytovateľa sociálnych služieb na rozpočet zriaďovateľa,
2. prostredníctvom rozpočtovej kapitoly Ministerstva práce, sociálnych vecí a rodiny Slovenskej republiky prostredníctvom
a. finančného príspevku na poskytovanie sociálnej služby v zariadeniach pre fyzické osoby odkázané na pomoc inej fyzickej osoby a pre fyzické osoby, ktoré dovŕšili dôchodkový vek, podľa § 78a zákona,
b. finančného príspevku na kompenzáciu straty príjmu z nevymáhateľných pohľadávok podľa § 78ab zákona,


e) úhrady ošetrovateľskej starostlivosti na základe verejného zdravotného poistenia,
f) z iných zdrojov, z toho
1.  na základe darovacej zmluvy,
2.  z 2%, 3% . zo zaplatenej dane,
3.  z nenávratných finančných príspevkov zo zdrojov EÚ,
4.  z dotácií a grantov.  
 
Kapitálové príjmy:

II. Bežné výdavky podľa jednotlivých kategórií:	
a) mzdové výdavky,	
b) poistné a príspevok do poisťovní,	
c) tovary a služby	
1. cestovné náhrady,	
2. energie, voda a komunikácie,	
3. materiál,
4. dopravné,
5. rutinná a štandardná údržba,
6. nájomné,
7. služby,	
d) bežné transfery	.
Kapitálové výdavky	:


                                                              	                   Príloha č. 3 k vyhláške č...../ 2026 Z. z.

Náležitosti zúčtovania financovania sociálnej služby vo všeobecnom hospodárskom záujme podľa § 61a ods. 7 písm. a) druhého bodu zákona  č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. ..../2026 Z. z.  za príslušný rozpočtový rok.

Identifikácia poskytovateľa sociálnej služby vo všeobecnom hospodárskom záujme:

Názov: 
Adresa/ sídlo: 
Číslo telefónu: 					mailová adresa:
IČO: 
Bankové spojenie:
Číslo účtu vo formáte IBAN:
Zastúpený - meno, priezvisko a titul štatutárneho zástupcu: 
 
 
Identifikácia sociálnej služby vo všeobecnom hospodárskom záujme :
Druh sociálnej služby: 
Forma sociálnej služby:
Adresa/miesto poskytovania sociálnej služby: 
ID sociálnej služby:   


	Oprávnené náklady na poskytovanie sociálnej služby vo všeobecnom hospodárskom záujme za  rozpočtový rok
	 

	Osobné náklady
	0,00

	Mzdové náklady
	0,00

	· Základný plat
	 

	· Náhrada mzdy
	 

	· Osobný príplatok
	 

	· Príplatok za riadenie
	 

	· Príplatok za zastupovanie
	 

	· Príplatok za zmennosť
	 

	· Príplatok za prácu v noci
	 

	· Príplatok za prácu vo sviatok
	 

	· Príplatok za prácu nadčas
	 

	· Príplatok za prácu v sobotu alebo v nedeľu
	 

	· Príplatok začínajúcemu pedagogickému zamestnancovi a odbornému zamestnancovi
	 

	· odmeny
	 

	
	 

	
	 

	Odmeny zamestnancov mimo pracovného pomeru
	0,00

	Dohody o vykonaní práce
	 

	Dohody o pracovnej činnosti
	 

	Dohody o brigádnickej práci študentov
	 

	Poistné a príspevok do poisťovní
	0,00

	Poistné do zdravotných poisťovní
	 

	Poistné do Sociálnej poisťovne
	 

	Zákonné sociálne náklady
	0,00

	Odstupné
	 

	Odchodné
	 

	Tvorba Sociálneho fondu
	 

	Náhrada príjmu pri dočasnej pracovnej neschopnosti zamestnanca
	 

	
	

	
	

	Tuzemské cestovné náhrady
	0,00

	Náklady na energie, vodu a komunikácie
	0,00

	
	 

	
	

	Náklady na materiál okrem reprezentačného vybavenia nových interiérov
	0,00

	Interiérové vybavenie
	 

	Výpočtová technika - pre prevádzku/pre sociálnu rehabilitáciu s klientami
	 

	Telekomunikačná technika
	 

	Prevádzkové stroje, prístroje, zariadenie, technika a náradie – prevádzka/činnosť s klientami
	 

	Všeobecný materiál
	 

	Pracovné odevy, obuv a pracovné pomôcky
	 

	Potraviny
	 

	Softvér, licencie
	 

	Rutinná a štandardná údržba
	0,00

	Interiérového vybavenia (napr. nábytku)
	 

	Výpočtovej techniky
	 

	Telekomunikačnej techniky
	 

	Prevádzkových strojov, prístrojov, zariadení, techniky a náradia
	 

	Budov, objektov alebo ich častí
	 

	Nájomné za nájom
	0,00

	Budov, objektov alebo ich častí
	 

	Prevádzkových strojov, prístrojov, zariadení, techniky a náradia
	 

	Služby
	0,00

	Poistné budovy, dane a poplatky
	 

	Školenia, kurzy, semináre, 
	 

	Všeobecné služby
	 

	Stravovanie
	 

	Odpisy hmotného majetku a nehmotného majetku podľa účtovných predpisov, o ktorom poskytovateľ sociálnej služby účtuje a odpisuje ho ako účtovná jednotka; odpis hmotného majetku, ktorým sú novoobstarané stavby, byty a nebytové priestory užívané na účely poskytovania sociálnych služieb v zariadeniach alebo ich technické zhodnotenie, najviac vo výške obvyklého nájomného, za aké sa v tom čase a na tom mieste prenechávajú do nájmu na dohodnutý účel veci toho istého druhu alebo porovnateľné veci. Pri novopostavených alebo rekonštruovaných  zariadeniach sociálnych služieb z nenávratných finančných príspevkov maximálne do výšky odpisov zodpovedajúcich výške spolufinancovania zo zdrojov poskytovateľa sociálnej služby.
	0,00

	S p o l u
	0,00




	Zdroje príjmov získaných pri poskytovaní sociálnej služby vo všeobecnom hospodárskom záujme  a v súvislosti s poskytovaním tejto sociálnej služby na príslušný rozpočtový rok.
	Na rozpočtový rok uvedené v sume podľa zákona o účtovníctve

	Z úhrad za sociálnu službu
	0,00

	· úhrada za sociálnu službu vo všeobecnom hospodárskom záujme
	0,00

	· úhrada za odborné činnosti
	0,00

	· úhrada za obslužné činnosti
	0,00

	· úhrada za ďalšie činnosti
	0,00

	· úhrada za iné činnosti (§ 15 ods. 3 zákona)
	0,00

	Z VÚC
	0,00

	Z mesta a obce
	0,00

	Z Úradu práce, sociálnych vecí a rodiny
	0,00

	Z MPSVR SR
	0,00

	Zo zdravotných poisťovní
	0,00

	na základe darovacej zmluvy
	0,00

	Príjem 2 %, 3 % zo zaplatenej dane
	0,00

	zdroje EÚ
	0,00

	dotácie, granty
	0,00

	· verejné
	0,00

	· neverejné
	0,00

	z iných zdrojov
	0,00

	· verejné
	0,00

	· ostatné
	0,00

	S p o l u 
	0,00



	Oprávnené náklady (EUR)
	 

	Celkové príjmy (EUR)
	 

	Zisk (EUR)
Zisk = Celkové príjmy - oprávnené náklady
	 

	Primeraný zisk (podľa § 2 ods. 4)
	

	Kontrola zisku
Primeraný, ak zisk je < primeraný zisk; 
Neprimeraný, ak zisk je > primeraný zisk
	 

	S t a n o v e n i e  n a d m e r n ej  n á h r a d y
	 

	Výška nadmernej náhrady (existuje/neexistuje)
	 

	Nadmerná náhrada (EUR)
 Zisk - Primeraný zisk
	




Záverečné zúčtovanie financovania sociálnej služby vo všeobecnom hospodárskom záujme z verejných zdrojov poskytnutých v príslušnom rozpočtovom roku:
 
Vznik povinnosti vrátiť nadmernú náhradu z verejných zdrojov poskytnutých v rozpočtovom roku ..... na spolufinancovanie sociálnej služby vo všeobecnom hospodárskom záujme vo výške.....................    (podľa § 61a ods. 7 zákona).
Nadmernú náhradu poukazujem na osobitný  účet Ministerstva práce, sociálnych vecí a rodiny SR zverejnený na jeho webovom sídle.
 
Meno, priezvisko a titul štatutárneho zástupcu poskytovateľa sociálnej služby vo všeobecnom hospodárskom záujme: 
 
Vlastnoručný podpis štatutárneho zástupcu poskytovateľa sociálnej služby vo všeobecnom hospodárskom záujme: 
 



